แรงขายหุ้นใหญ่ฉุด SET ปิดเช้าร่วง 11 จุด มูลค่าซื้อขายบางเบา 1.96 หมื่นลบ.
แรงขายหุ้นใหญ่ฉุด SET ปิดเช้าร่วง 11 จุด มูลค่าซื้อขายบางเบา 1.96 หมื่นลบ. โดยดัชนีปิดตลาดเช้านี้ที่ระดับ 1,640.37 จุด ลดลง 11.31 จุด หรือ 0.68% มูลค่าการซื้อขาย 1.96 หมื่นล้านบาท
11 ก.พ. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,640.37 จุด ลดลง 11.31 จุด หรือ 0.68% มูลค่าการซื้อขาย 1.96 หมื่นล้านบาท
10 หุ้นกดดัชนีเช้านี้

โดยนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยเช้านี้ปรับตัวลง ช่วงสั้นเผชิญปัจจัยการเมืองในประเทศที่มีความผันผวน ส่งผลให้นักลงทุนเลือกที่จะลดความเสี่ยงก่อน โดยเฉพาะนักลงทุนสถาบัน ทำให้หุ้นถอยลงมาเรื่อย ๆ แต่แนวรับที่ 1,630 จุด น่าจะรับได้อยู่
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยปัจจัยนอกประเทศก็ยังต้องติดตามการเจรจาการค้าระหว่างสหรัฐฯ และจีน ในช่วงปลายสัปดาห์นี้ อีกทั้งในวันที่ 15 ก.พ.ก็จะครบกำหนดที่งบประมาณชั่วคราวสำหรับหน่วยงานรัฐบาลสหรัฐฯจะหมดลง ทำให้มีความกังวลต่อการปิดหน่วยงานรัฐบาล (ชัตดาวน์) ของสหรัฐฯอีกครั้ง ซึ่งก็ต้องติดตามว่าจะทำอย่างไรต่อไป
สำหรับแนวโน้มการลงทุนในช่วงบ่ายนี้ นายวิจิตร กล่าวว่า ตลาดฯคงจะยังติดลบอยู่ โดยมีแนวรับ 1,630 จุด ส่วนแนวต้าน 1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
ADVANC มูลค่าการซื้อขาย  1,202.08 ล้านบาท ปิดที่ 181.50 บาท  ลดลง 6.50 บาท
KBANK มูลค่าการซื้อขาย  1,191.98 ล้านบาท ปิดที่ 197.50 บาท  ลดลง  1.50 บาท
INTUCH มูลค่าการซื้อขาย  767.16 ล้านบาท ปิดที่ 54.50 บาท  ลดลง  2.50 บาท
PTTEP มูลค่าการซื้อขาย 742.84 ล้านบาท ปิดที่ 123 บาท  ลดลง 1 บาท
PTT มูลค่าการซื้อขาย 617.75 ล้านบาท ปิดที่ 48.25 บาท  ลดลง 0.25 บาท